

**Қазақстан Республикасы Президентінің кейбір жарлықтарына өзгерістер мен толықтырулар енгізу туралы**

Қазақстан Республикасы Президентінің 2008 жылғы 16 қазандағы N 680 Жарлығы

      "Қазақстан Республикасының Президенті туралы" 1995 жылғы 26 желтоқсандағы Қазақстан Республикасы
Конституциялық заңының
17-1-бабы 2-тармағының 1) тармақшасына сәйкес
**ҚАУЛЫ ЕТЕМІН:**
  
      1. Қазақстан Республикасы Президентінің мынадай жарлықтарына өзгерістер мен толықтырулар енгізілсін:
  
      1) "Қазақстан Республикасы Президенті Әкімшілігінің штат саны мен құрылымы туралы" Қазақстан Республикасы Президентінің 2008 жылғы 11 ақпандағы N 533
Жарлығына
(Қазақстан Республикасының ПҮАЖ-ы, 2008 ж., N 5, 52-құжат):
  
      1-тармақтағы "346" деген цифрлар "356" деген цифрлармен ауыстырылсын;
  
      аталған Жарлықпен бекітілген Қазақстан Республикасы Президенті Әкімшілігінің құрылымында:
  
      "Құжаттамалық қамтамасыз ету бөлімі" деген жол алып тасталсын;
  
      "Кадр саясаты бөлімі" деген жол мынадай редакцияда жазылсын:
  
      "Мемлекеттік қызмет және кадр саясаты бөлімі";
  
      мынадай мазмұндағы жолдармен толықтырылсын:
  
      "Президент Әкімшілігі Басшысының хатшылығы
  
      Мемлекеттік хатшының хатшылығы
  
      Жалпы бөлім
  
      Ақпараттандыру және ақпараттық ресурстарды қорғау бөлімі";
  
      2) "Қазақстан Республикасы Президентінің Әкімшілігі туралы ережені бекіту туралы" Қазақстан Республикасы Президентінің 2008 жылғы 11 наурыздағы N 552
Жарлығына
(Қазақстан Республикасының ПҮАЖ-ы, 2008 ж., N 12-13, 116-құжат):
  
      аталған Жарлықпен бекітілген Қазақстан Республикасы Президентінің Әкімшілігі туралы ережеде:
  
      21-тармақтың 6) тармақшасы "осы мақсаттарда, сондай-ақ Мемлекет басшысы қатысатын іс-шараларды дайындау мәселелері бойынша Әкімшілік Басшысы сонымен қатар Республиканың тиісті мемлекеттік органдарының басшыларын шақыра отырып, Әкімшіліктің басшы қызметкерлерімен апта сайынғы кеңестер өткізеді;" деген сөздермен толықтырылсын.
  
      2. Осы Жарлық қол қойылған күнінен бастап қолданысқа енгізіледі.

*Қазақстан Республикасының*
  
*Президенті                                         Н. Назарбаев*

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК